CELEX: C2005/217/97
Language: et
Date: 2005-09-03 00:00:00
Title: Kohtuasi T-186/05: Alenia Marconi Systems S.p.A. 10. mai 2005. aasta hagi Euroopa Ühenduste Komisjoni vastu

3.9.2005   
            
            
               ET
            
            
               Euroopa Liidu Teataja
            
            
               C 217/44
            
         Alenia Marconi Systems S.p.A. 10. mai 2005. aasta hagi Euroopa Ühenduste Komisjoni vastu
   (Kohtuasi T-186/05)
   (2005/C 217/97)
   Kohtumenetluse keel: itaalia
   Alenia Marconi Systems S.p.A., asukoht Rooma (Itaalia), esitas 10. mail 2005 Euroopa Ühenduste Esimese Astme Kohtule hagi Euroopa Ühenduste Komisjoni vastu. Hageja esindaja on advokaat Francesco Sciaudone.
   Hageja palub esimese astme kohtul:
   
               1)
            
            
               tuvastada komisjoni lepinguväline vastutus seoses 12. veebruari 2004. aasta otsuse vastuvõtmisega;
            
         
               2)
            
            
               tuvastada hagejale nimetatud otsusega tekitatud kahju 72,8 miljoni euro ulatuses;
            
         
               3)
            
            
               mõista komisjonilt välja hagejale tekitatud kahju koos intressi ja viivisega;
            
         
               4)
            
            
               mõista kohtukulud välja Euroopa Ühenduste Komisjonilt.
            
         Õiguslikud alused ja peamised argumendid
   Käesoleva hagi eesmärgiks on mõista komisjonilt lepinguvälise vastutuse alusel välja kahju, mis on hagejale väidetavalt tekitatud sellega, et kostja ei teostanud 12. veebruari 2004. aasta otsuse vastuvõtmisel korrektselt oma järelevalvekohustust ühenduse konkurentsieeskirjade kohaldamise üle. Nimetatud otsusega jäeti rahuldamata tolleaegse nimega Alenia Difesa, kes oli FINMECCANICA S.p.A. tütarettevõte, esitatud kaebus põhjendusel, et Eurocontrol'ile ei saavat kohaldada ühenduse konkurentsireegleid ja et asjas ei olnud esitatud piisavalt tõendeid kaebuses esitatud rikkumiste tõendamiseks.
   Sama hageja esitas nimetatud otsuse peale ka tühistamishagi (1).
   Oma väidete toetuseks viitab hageja EÜ artikli 82 rikkumisele selle Eurocontrol'ile kohaldatavuse hindamisel, järelevalvekohustuse konkurentsinormide kohaldamise üle rikkumisele, kaebuse erapooletu ja hoolsa läbivaatamise kohustuse rikkumisele, kaebuse esitaja õiguste rikkumisele ning haldusmenetluse mõistliku kestuse põhimõtte rikkumisele.
   
      (1)  Kohtuasi T-155/04: Alenia Marconi Systems v. komisjon, (ELT C 179, 10.7.2004, lk 11).